अर्थशास्त्रम्/अधिकरणम् ३/अध्यायः १७
साहसं अन्वयवत्प्रसभ-कर्म   ।। ०३.१७.०१  ।।
 निरन्वये स्तेयम् । अपव्ययने च   ।। ०३.१७.०२  ।।
 "रत्न-सार-फल्गु-कुप्यानां साहसे मूल्य-समो दण्डः" इति मानवाः   ।। ०३.१७.०३  ।।
 "मूल्य-द्वि-गुणः" इत्यौशनसाः   ।। ०३.१७.०४  ।।
 यथा-अपराध इति कौटिल्यः   ।। ०३.१७.०५  ।।
 "पुष्प-फल-शाक-मूल-कन्द-पक्व-अन्न-चर्म-वेणु-मृद्-भाण्ड-आदीनां क्षुद्रक-द्रव्याणां द्वाद्श-पण-अवरश्चतुर्विंशति-पण-परो दण्डः   ।। ०३.१७.०६  ।।
 काल-आयस-काष्ठ-रज्जु-द्रव्य-क्षुद्र-पशु-पट-आदीनां स्थूलक-द्रव्याणां चतुर्विंशति-पण-अवरोअष्ट-चत्वारिंशत्-पण-परो दण्डः   ।। ०३.१७.०७  ।।
 ताम्र-वृत्त-कंस-काच-दन्त-भाण्ड-आदीनां स्थूलक-द्रव्याणां अष्ट-चत्वारिंशत्-पण-अवरः षण्-णवति-परः पूर्वः साहस-दण्डः   ।। ०३.१७.०८  ।।
 महा-पशु-मनुष्य-क्षेत्र-गृह-हिरण्य-सुवर्ण-सूक्ष्म-वस्त्र-आदीनां स्थूलक-द्रव्याणां द्विशत-अवरः पञ्च-शत-परो मध्यमः साहस-दण्डः   ।। ०३.१७.०९  ।।
 स्त्रियं पुरुषं वाअभिषह्य बध्नतो बन्धयतो बन्धं वा मोक्षयतः पञ्च-शत-अवरः सहस्र-पर उत्तमः साहस-दण्डः   इत्याचार्याः   ।। ०३.१७.१०  ।।
 "यः साहसं "प्रतिपत्ता" इति कारयति स द्वि-गुणं दद्यात्  ।। ०३.१७.११  ।।
 "यावद्द्हिरण्यं उपयोक्ष्यते तावद्दास्यामि" इति स चतुर्-गुणं दण्डं दद्यात्  ।। ०३.१७.१२  ।।
 यः "एतावद्द्हिरण्यं दास्यामि" इति प्रमाणं उद्दिश्य कारयति स यथा-उक्तं हिरण्यं दण्डं च दद्यात्" इति बार्हस्पत्याः   ।। ०३.१७.१३  ।।
 स चेत्कोपं मदं मोहं वाअपदिशेद्यथा-उक्तवद्दण्डं एनं कुर्यादिति कौटिल्यः   ।। ०३.१७.१४  ।।
 दण्ड-कर्मसु सर्वेषु रूपं अष्ट-पणं शतं  । ।। ०३.१७.१५अ ब  ।।
 शतात्परेषु व्याजीं च विद्यात्पञ्च-पणं शतं   ।। ०३.१७.१५च्द्  ।।
 प्रजानां दोष-बाहुल्याद्राज्ञां वा भाव-दोषतः  । ।। ०३.१७.१६अ ब  ।।
 रूप-व्याज्यावधर्मिष्ठे धर्म्या तु प्रकृतिः स्मृता   ।। ०३.१७.१६च्द्  ।।